
Selam alejkum šejh!  

Ja sam inače u Italiji i radim u smjenama. Kad radim prvu smjenu, onda sam za vrijeme ***[podne](https://pitajucene.com/search/Podne/questions/ "Pretraži pitanja o Podne namazu")*** namaza na poslu. Da li mogu skratiti ***[farz](https://pitajucene.com/search/Farz/answers/ "Pretraži odgovore za Farz")*** na dva rekata? Inače to radim tako jer izađem sa radnog mjesta vani i sklonim se u ćošak i klanjam, ali moj šef ne zna da ja idem vani klanjati i nebi mi to dopustio da zna. Znači, kratak sam s vremenom i moram biti “brz” tako da niko ne primjeti da me nema i ja skratim na dva rekata. Da li je to u ovakvoj situaciji dozvoljeno? Allah ti dao svako dobro!


* 
* 
* 
* 
* 
* 
* 

 
Da li mogu skratiti farz na dva rekata u ovoj situaciji?

Ve alejkumus-selam! …


Što se tiče skraćivanja namaza, nije dozvoljeno skraćivati namaze, osim na putovanju. Ali, možete, umjesto skraćivanja namaza, ako je baš tako teško stanje, malo brže obaviti ***[namaz](https://pitajucene.com/search/Namaz/questions/ "Pretraži pitanja o namazu")*** uz obaveznu smirenost, npr. samo učiti suru El-Fatiha na rekatima, na zadnjem sjedenju samo proučiti Et-Tehijjatu i Salavate bez ***[dove](https://pitajucene.com/search/dove/questions/ "Pretraži pitanja o dove")*** i sl. U iznimnim situacijama može se spojiti ***[podne](https://pitajucene.com/search/Podne/questions/ "Pretraži pitanja o Podne namazu")*** sa ikindijom, u prvo (podnevsko) ili drugo (ikindijsko) vrijeme, ali bez da se uzme za stalnu praksu. O tome detaljnije možete pročitati ovdje: [http://amir-smajic.blogspot.com/2012/06/propustanje-namaza-radi-posla.html](https://l.facebook.com/l.php?u=http%3A%2F%2Famir-smajic.blogspot.com%2F2012%2F06%2Fpropustanje-namaza-radi-posla.html&h=ATMd2WxE8c78mQ0BNtFR999eCIi4J8iEcY_hgQBSSqn7QjMKZxgxUBDND1rfy-S5WW-E3FcvxAWq7z8ypH8YIPseeCbZtR8wwW7RhE00qsPEBxkBbHY5drfcHI8NPhIWqwll-DQ) Ujedno vas savjetujem da se potrudite i pronađete posao na kojem ćete moći bez problema izvršavati svoje vjerske dužnosti, a onaj ko se bude Allaha bojao, On će mu dati izlaz i opskrbit će ga odakle se i ne nada.


 


Odgovorio hfz. mr. ***[Amir I. Smajić](https://pitajucene.com/search/Amir+Smaji%C4%87/answers/ "Pretraži odgovore od Amir I. Smajić")*** <https://amir-smajic.blogspot.com>


